༄༅། །ལོ་གཉིས་ཉིན་ཐོ་ཐོལ་བྱུང་ཟིན་བྲིས།
༢༠༠༢/༡༢/༤--༢༠༠༤/༡༢/༣༠
(བར་དུ་བཅུག་པའི་ས་བཅད་ནི་རྩོམ་སྒྲིག་པས་བསྣན་པའོ། །)
༡༽ ༢༠༠༢ ཟླ་བ་བཅུ་གཉིས་པའི་ནང་།
༢༠༠༢ ཟླ་བ་ ༡༢ པའི་ཚེས ༤ ཉིན། བྷིར་རྫོང་སར་བཤད་གྲྭའི་ནང་ས་པཎ་
དགུན་ཆོས་ཐེངས་གཉིས་པ་ཚུགས། དཔལ་ས་སྐྱའི་མཐོ་སློབ་ཀྱི་སློབ་ཕྲུག་
༣༥ ཆོས་ཚོགས་སློབ་གྲྭའི་སློབ་ཕྲུག་ ༣༠ འདིར་སློབ་ཕྲུག་སུམ་བརྒྱ་དྲུག་ཅུ་
སྐོར་བཅས་ཡོད་པར་རས་གུར་དུ་མཉམ་འཚོགས་ཐོག་ཀུན་དགའ་དབང་
ཕྱུག་རང་གིས་བྲིས་པའི་མཆན་བུ་ཅན་ཚད་མ་རིགས་གཏེར་རང་འགྲེལ་གྱི་
ཁྲིད་བཤད། ཉིན་རེ་ཤོག་ལྡེབ་བཅུ་རེ་ཞོགས་པའི་ཆུ་ཚོད་ ༧ པ་ནས་ ༩ པའི་
བར་ཕུལ། ཉིན་དང་པའི་ཞོགས་སྔར་བོད་ཟླ་ ༡༠ པའི་ཚེས་༣༠ གསོ་སྦྱོང་
ཁེལ་བར། བཀྲ་ཤིས་པའི་གསོ་སྦྱོང་མཛད་རྗེས་ཆོས་ཁྲིད་བཙུགས། མཁྱེན་
བརྩེ་རིན་པོ་ཆེ་ཁོང་ཡང་བྱོན་ཏེ་སྤྱིར་ཟླ་ ༡༢ པའི་ཚེས་ ༢༧ བར་ཆོས་ཁྲིད་
གསན་གནང་མཛད། དེ་བར་རིགས་གཏེར་ཤོག་ལྡེབ་༢༢༠་དང་ཚད་མ་རྣམ་
འགྲེལ་གྱི་ཁྲིད་ལུང་ཕུལ་གྲུབ་བོ། །སྔ་དྲོའི་ཆོས་ཁྲིད་ཚར་བ་ནས་དགོང་མོའི་

བར་དུས་རྒྱུན་སྒྲིག་ལྟར་གྱི་རང་སྦྱོང་དང་། མཁན་སློབ་དགེ་རྒན་སོ་སོའི་
མདུན་ནས་སྐྱོར་ཁྲིད། རྟགས་གྲྭ་བགྲོ་གླེང་། སྔ་ཕྱིའི་ཕྱི་ནང་གི་མང་ཚོགས་
བཅས་ལས་གཟའ་ཉི་མའི་གུང་སེང་མེད། བླ་སློབ་ཚང་མར་དེ་ཚེ་སྨྱུང་གཞི་
སོགས་གནས་ཚུལ་གང་ཡང་མ་བྱུང་བར། བློ་རིག་འཕེལ་རྒྱས་ཡག་པོ་བྱུང་
སོང་། སྦྱིན་བདག་གཙོ་བོ་ནི་མཆོག་སྤྲུལ་ཨ་འཇམ་རིན་པོ་ཆེ་རེད།
༢༽ ༢༠༠༣ ཕྱི་ཟླ་དང་པོའི་ནང་།
མཐར་ ༢༠༠༣ ཟླ་བ་དང་པོའི་ཚེས་གསུམ་སྔ་དྲོའི་ཆུ་ཚོད་བརྒྱད་
པར། གསོ་སྦྱོང་ཁེལ་བར་དེ་ཡང་བཀྲ་ཤིས་གསོ་སྦྱོང་མཛད་ནས་ཚད་མ་
རིགས་གཏེར་ཤོག་ལྡེབ་སུམ་བརྒྱ་དགུ་ཡོད་པའི་བཤད་ཁྲིད་ཡོངས་རྫོགས་
དང་། ཞོར་དུ་རང་གིས་མཆན་བཏབ་པའི་ཚད་མ་རྣམ་འགྲེལ་དང་། ཚད་མ་
ཀུན་བཏུས། ཚད་མ་རྣམ་ངེས་བཅས་ཀྱི་ཁྲིད་ལུང་ཡང་ལེགས་པར་ཕུལ་གྲུབ་
པ་བྱུང་། རང་གི་བླ་མའི་ཡང་སྲིད་བཀྲ་ཤིས་དཔལ་ལྡན་བཤད་གྲྭར་ཚོགས་
ཞུགས་ཀྱི་རྟེན་འབྲེལ་སླད་དགེ་འདུན་པར་གསོལ་ཇ་དང་སྐུ་འགྱེད། འབྲས་
སིལ། ཞལ་གྲོ། རྟེན་མདུན་མཆོད་མེ་བཅས་ཕུལ། དེ་ནས་ཉིན་གཉིས་རིང་གྲྭ་
ཚང་ཐུགས་སྤྲོ་དང་འཚོགས་ཆས་བསྡུ་རུབ་དང་བྱོན་གྲབས་མཛད། སྤྱི་ཚེས་
༦ ཉིན། བྱེས་གྲྭ་ཁག་གཉིས་སོ་སོར་དང་རང་གྲྭ་ཡོངས་རྫོགས་རྡོ་རྗེ་གདན་
དུ་རྒྱལ་བ་རིན་པོ་ཆེའི་མདུན། དུས་འཁོར་དབང་ཆེན་ཞུས་ཏེ་གནས་སྐོར་

ཉིན་ཐོ་ཐོལ་བྱུང་ཟིན་བྲིས།
མཛད་རྗེས་ལུམྦི་ནིར། སྨོན་ལམ་འཚོགས་སར་རིམ་པས་བྱོན་རྒྱུ་མཛད། ཀུན་
དབང་རང་། གྲྭ་བ་གཉིས་བསྒྲེས་པོར་ཁ་ལོ་བ་བཅས། སྤྱི་ཚེས་བརྒྱད་ནས་
ས་སྐྱའི་བདག་ཁྲི་རིན་པོ་ཆེ་མཇལ་དུ་སོང་བར་ཡབ་ཡུམ་སྲས་འཁོར་ཚང་
མ་མཇལ་ཁ་ལེགས་པ་ཐོབ་སྟེ་ཚེས་བཅུ་གཅིག་དགོང་མོ་ཡར་འབྱོར་བ་
དང་། གནས་སྐབས་རིང་ངལ་གསོ་དང་སྤྱོད་འཇུག་ཞུ་དག་བྱས་ཏེ་ཁ་ཏོན་
འདོན་བཞིན་བསྡད་པ་ཡིན། སྤྱི་ཚེས་ ༢༠ བར་གྲྭ་ཚང་གིས་རྡོར་གདན་
དུ་གནས་སྐོར་དང་། ༸རྒྱལ་བ་རིན་པོ་ཆེའི་མདུན་དུས་འཁོར་དབང་ཞུས་
ལེགས་གྲུབ་ཀྱིས་ལུམྦི་ནིར་ས་སྐྱའི་སྨོན་ལམ་དུ་བྱོན་བཞིན་པའི་གནས་ཚུལ་
འབྱོར་བྱུང་།
༣༽ གོང་ས་མཆོག་ལ་གསན་ལུང་ཕུལ་བ།
སྤྱི་ཟླ་གཉིས་པའི་ཚེས་ ༢༨ ནས་ཕྱི་ཟླ་ ༣ པའི་ཚེས་ ༤ བར་ཉིན་ ༨ རིང་
བཞུགས་སྒར་དྷ་རམ་ས་ལར་ ༸རྒྱལ་དབང་མཆོག་མདུན་གསན་ལུང་ཕུལ་
བ་ལ། ཚད་མ་རྣམ་ངེས་རྩ་འགྲེལ་ཅན་ཆ་ཚང་དང། ཚད་མ་རིགས་གཏེར་
རང་འགྲེལ་མཆན་འགྲེལ་ཅན་ཡོངས་རྫོགས་དང་། དགེ་ཚུལ་ཀ་རི་ཀ་སུམ་
བརྒྱ་པ་དང་ལྔ་བཅུ་པ་གཞན་དགའི་མཆན་ཅན་ཆ་ཚང་དང་། སོར་མདོའི་
མཆན་འགྲེལ་མ་ངེས་པ་འདོན་ཡན་བཅས་ཕུལ་ཟིན་པ་དང་ཚུར་འོང་། ཞལ་
སྔ་ནས་ཀྱིས་རྗེས་སུ་མདོ་རྩ་སོགས་གཞན་དགའི་མཆན་འགྲེལ་ཕུལ་དགོས་

ཚུལ་ཡང་གསུངས། སློབ་དཔོན་ལེགས་ལྡན་འབྱེད་ཀྱི་གསུང་དབུ་མའི་
སྙིང་པོ་འདི་རྗེས་སུ་བཤད་རྒྱུན་བྱུང་ན་དགོངས་པས། དེའི་ཆེད་དུ་རྩ་བ་ལ་
མཆན་བུ་ཅིག་ཐོན་ན་ལེགས་ཚུལ་དང་། ཆོས་ཀྱི་གྲགས་པའི་གསུང་ཚད་
མ་བསྟན་བཅོས་ལས་རྒྱས་པ་རྣམ་འགྲེལ་དང་། འབྲིང་པོ་རྣམ་ངེས་གཉིས་
ཀྱི་བཤད་རྒྱུན་ཚུགས་པ་དེ་ཤིན་ཏུ་ལེགས། ད་དུང་བསྡུས་པ་རིགས་ཐིགས་
གི་བཤད་རྒྱུན་ཞིག་ཀྱང་བྱུང་ན་ལེགས་ཚུལ་གསུངས། དབུ་མའི་སྙིང་པོ་
འགྲེལ་པ་ནི་རང་འགྲེལ་རྟོག་གེ་འབར་བ་ཡིན་ཞིང་། བསྟན་འགྱུར་ལུང་
རྒྱུན་ཡང་བཞུགས་པའི་བླ་མ་ཁ་ཤས་ངོ་སྤྲོད་ཀྱང་གནང་བྱུང་། ༢༠༠༣ སྤྱི་ཟླ་
༢ ཚེས་བཅུ་སྐོར་ནས་བཤད་གྲྭ་བ་རྣམས་ལུམྦི་ནིར་ས་སྐྱའི་སྨོན་ལམ་གྲོལ་བ་
དང་། བལ་ཡུལ་དང་དཱེ་ར་དུན། རྡ་རམ་སཱ་ལར་སོགས་བསྐོར་བསྐྱོད་གྲུབ་སྟེ་
རིམ་པར་ཚུར་འབྱོར་ནས་སོ་སོའི་རང་སྦྱོང་སློབ་གཉེར་གང་མོས་ལ་ཞུགས་
བཞིན་རྒྱུན་འཚོགས་ཀྱང་མཛད། རང་གིས་གསར་འབྱོར་ཡིན་པའི་བླ་མའི་
ཡང་སྲིད་གཙོས་མདོ་གྲྭ་ཚོར་སྤྱོད་འཇུག་ཉིན་ལྟར་ཁྲིད་བཞིན་གནས།
༢༠༠༣ སྤྱི་ཟླ་༣ པའི་ཚེས་ ༣ ནས། བོད་ཆུ་ལུག་ལོའི་ལོ་སར་ཚེས་
ཉིན་ཤས་ལ་ལོ་སར་དགྱེས་སྟོན་གནང་། སྤྱི་ཚེས་ ༨ ནས་ཐེ་ཝན་ནས་སྦྱིན་
བདག བཤད་གྲྭའི་ལོ་རྒྱུས་བསྡུ་རུབ་ཆེད་སྤར་རྒྱག་མིའི་ཚོགས་པ་ཕོ་མོ་ ༡༩
འབྱོར་བར། ཉིན་ཤས་དེ་ཚོར་སྣེ་ལེན་དང་། ༸རྒྱལ་བ་རིན་པོ་ཆེ་མཇལ་ཁ་
ཁྲིད་རྒྱུ་སོགས་དང་། འབྲུག་ནས་ལྷ་བཟོ་བ་ཀརྨ་ཡང་འབྱོར་བས་ལྷ་བཞེངས་

ཉིན་ཐོ་ཐོལ་བྱུང་ཟིན་བྲིས།
རྒྱུའི་འཆར་གཞི་དང་། དེའི་ཡོན་འབུལ་སོགས་སྦྱིན་བདག་ཚོ་དང་བགྲོས།
སྤྱི་ཚེས་ ༡༤ ནས་སྦྱིན་བདག་ཚོ་ཐེ་ཝན་དུ་ཕར་སོང་བར་སྐྱེལ་མ་མངགས་
བཅོལ་བྱས། ༢༠༠༣ སྤྱི་ཟླ་ ༣ པའི་ཚེས་ ༡༥ ནས། རང་གི་སྔར་གྱི་ནད་
གཞི་ཕྱིར་འཁྲུགས་ཏེ་འཆི་ཉེར་ལྟ་བུར་གྱུར་ཀྱང་པ་ལམ་པུར་དང་། ཅཱན་དྷི་
གྷར། ལྡི་ལི་བཅས་ཀྱི་སྨན་ཁང་ནང་ཟླ་བ་གཅིག་ཙམ་བསྟེན་པ་དང་། བཤད་
གྲྭ་བ་གཙོས་དགོན་ཁག་དང་བླ་མ་རྣམ་པས་སྐྱབས་བསྲུང་རིམ་གྲོ་ཕོན་ཆེན་
གནང་བར་བརྟེན་ད་ལན་འཆི་མ་ནུས་པར་ཅུང་ཡར་བདེ་བྱུང་བ་དང་། ཅཱོན་
ཏ་རའི་འཛུགས་བསྐྲུན་རྟེན་དགོས་གལ་ཆེ་སྟབས་སླར་ཡང་ཐེ་ཝན་དུ་སྤྱི་ཟླ་
༤ པའི་ཚེས་ ༡༨ དགོང་མོ་ལྡི་ལི་ནས་གནམ་གྲུར་ཞུགས་ཏེ་སོང་།
༤༽ མཁན་ཆེན་མཆོག་གི་སྐུའི་དཔྱི་རུས་ཆག་ཤོར་བ།
༢༠༠༣ སྤྱི་ཟླ་ ༤ པའི་ཚེས་ ༡༩ ཉིན་ཐེ་ཝན་གྱི་གནམ་ཐང་དུ་འབྱོར། དེར་རང་
གི་ཆོས་ཀྱི་འབྱུང་གནས་ཆོས་ཚོགས་སུ་བཞུགས་ཡོད་པའི་བཤད་གྲྭའི་མཁན་
ཟུར་རིན་ཆེན་དཔོན་སློབ་དང་ཚོགས་མི་ཁ་ཤས་ཐུག་འཕྲད་བྱས། སྲོང་ཛོང་
ཆོས་ཚོགས་སུ་བླ་མ་ཚེ་རིང་རྩར་ཞག་གསུམ་བསྡད་མཐར་སྤྱི་ཚེས ༢༢ ཉིན་
གནམ་ཐོག་ཏུ་ཐེ་ཝན་ནས་ལྷོར་ཀ་བ་ཞང་དུ་སོང་སྟེ་སྦྱིན་བདག་སོ་སོས་
ཁང་གཡར་དང་འཚོ་བ། ནད་བཅོས་སྨན་ཡོན་བཅས་ལ་བརྟེན་ཏེ་བསྡད་
པར་ཟླ་བ་ལྔ་ལྷག་རིང་ནད་མནར་གྱིས་ཕར་ཚུར་སྦྱིན་བདག་ཚོ་དང་ངོ་

འཕྲད་དང་། ཆོས་འབྲེལ་གྱི་བྱ་བ་གང་ཡང་བྱེད་ནུས་མ་བྱུང་ཡང་། གཙོ་བོ་
སྐད་སྒྱུར་མོ་ཤེས་རབ་སྒྲོལ་མ་ནས་ཁ་སྤར་ཐོག་ནས་སྦྱིན་བདག་ཚོར་འབྲེལ་
བ་བྱ་རྒྱུ་དང་། ཁ་ཤས་རྩར་མོ་རང་འགྲོ་བསྐྱོད་བྱ་རྒྱུ་སོགས་ཀྱིས་བཤད་གྲྭ་
གསར་འཛུགས་ཀྱི་རྟེན་རྩ་བསྐུལ་སློང་བྱེད་དུ་བཅུག་པ་ལ་སྦྱིན་བདག་
ཐམས་ཅད་ཀྱིས་ཀྱང་ལྷག་བསམ་རྣམ་དག་གིས་སོ་སོའི་འབྱོར་པ་ལྟར་རྟེན་
རྩ་ཞབས་འདེགས་འབྲེལ་འཇོག་ཕུལ་བྱུང་བ་ལྟར། འདི་ནས་ཅཱོན་ཏ་རའི་
ཨར་ལས་མཚམས་འཇོག་བྱ་མ་དགོས་པར་བྱུང་འདུག་ཀྱང་། ང་རང་ནད་
གཞི་ཇེ་ལྕི་བྱུང་།
དེ་ཡང་ཐོག་མར་རང་གི་མིག་གསལ་པོ་མེད་པ་ལ་མིག་མཁན་
སྨན་པ་ཡག་པོ་ཞིག་འདུག་པ། དེའི་སྨན་ཁང་དུ་བསྟེན་ཏེ་མིག་ཐོག་མར་
གཡོན་པ་དང་། དེ་ནས་གཡས་པ་སྟེ་གཟའ་འཁོར་གཉིས་རིང་མིག་གཉིས་ཀ་
གཤག་བཅོས་བྱས་པར་དཀོན་མཆོག་བཀའ་དྲིན་གྱིས་ལམ་འགྲོ་ཡག་པོ་བྱུང་
བར་བརྟེན་མིག་གསལ་ཙམ་བྱུང་ན་ཡང་སྟབས་མ་ལེགས་པ་ཞིག་ལ་སྤྱི་ཟླ་
༥ པའི་ཚེས་ ༢༧ཞོགས་སྔར་ཉལ་སྟན་ཐོག་ནས་ཡར་ལང་ཞོར་ལུས་ཟུངས་
ལྕི་བའི་སྟབས་ཀྱིས་འདྲེད་བརྡབ་ཤོར་ཏེ་རྐང་པ་གཡོན་པའི་དཔྱི་རུས་ཆག་
ཤོར་བ་ན་རུས་བཅོས་སྨན་ཁང་ཡག་པོ་ཅིག་ཕྲད་པ་དང་ཟླ་བ་གཅིག་ལྷག་
རིང་རུས་པ་ཆག་འབྱོར་ཡག་ཙམ་བྱུང་བ་དང་ངལ་གསོ་རྒྱག་ཞོར།

ཉིན་ཐོ་ཐོལ་བྱུང་ཟིན་བྲིས།
༥༽ ༢༠༠༣ ཕྱི་ཟླ་དགུ་པའི་ནང་།
ྋརྒྱལ་བ་རིན་པོ་ཆེའི་བཀའ་དོན་ལྟར་ལེགས་ལྡན་འབྱེད་ཀྱི་གསུང་དབུ་
མ་སྣང་བའི་རྩ་བ་ལ་འགྲེལ་མཆན་འབྲི་རྒྱུ་དེ་ཐབས་ཆག་ཙམ་གྲུབ་པ་
དང་། ཉེར་གནས་བཀྲ་ཤིས་དོན་གྲུབ་ནས་རིམ་པར་འཕྲུལ་འཁོར་གྱི་སྤར་
གཞིའི་ནང་བླུགས་ཐུབ་པ་བྱུང་མོད། རང་གི་ནད་གཞི་ངོ་མ་དེ་ཉིད་སྨན་པ་
འདྲ་མིན་དང་སྨན་སྣ་ཚོགས་ཟོས་ཀྱང་ཡར་དྭངས་བའི་རྣམ་པ་གཏན་ནས་
མེད་པས་མ་ཚད་ད་དུང་མར་ཇེ་ལྕི་ལྟ་བུར་གྱུར་པ་ན་འཆི་བ་སྒུག་རྒྱུ་ལས་
ཐབས་ཤེས་གཞན་ཕལ་ཆེར་མེད་པ་འདྲ་སྙམ་གྱིས་ཚུར་སླེབས་རྒྱུར་དྲན་པ་
ན་ཡང་ཡར་མར་གྱི་སྦྱིན་བདག་འབྲེལ་ཡོད་དང་སྨན་པ་བཅས་ཀྱིས་གཏོང་
དཀའ་བར་བྱུང་སྐབས་མཁྱེན་བརྩེ་རིན་པོ་ཆེ་ཁོང་ཐེ་སྤེ་ལ་ཕེབས་པ་དང་།
ཁོང་གི་མདུན་དུ་ཐོག་མར་ཕྱིར་སླེབས་ཐབས་དང་དེ་ནས་ཁོང་དང་། བཀའ་
བགྲོས་ཀྱིས་ཐབས་ཤེས་བཅས་ལ་བརྟེན་ཏེ་རྒྱ་གར་དུ་རང་གི་བཤད་གྲྭའི་ནང་
འོང་རྒྱུའི་ཆ་རྐྱེན་ཚང་བ་ལྟར་སྤྱི་ཟླ་ ༩ པའི་ཚེས་ ༢༩ དང་། བོད་ཟླ་ ༨ པའི་
ཚེས་ ༥ དགོང་མོར་ཐེ་ཝན་ནས་གནམ་གྲུའི་ནང་ཆུ་ཚོད་བརྒྱད་ཀྱི་མཐར་རྒྱ་
གར་གྱི་ལྡི་ལིའི་གནམ་ཐང་དུ་སླེབས་ཐུབ་པ་བྱུང་བ་ན་བཤད་གྲྭའི་མཁན་པོ་
དང་ལས་བྱེད་པ་སོགས་ཀྱིས་བསུས་བྱུང་བ་དང་། རང་ཡང་འཆི་བའི་སྔོན་
བཤད་གྲྭའི་མཁན་སློབ་ཚོ་དང་མཇལ་འཕྲད་བྱུང་བ་དང་རིམ་པས་དགའ་

ཚོར་སྐྱེས། དེར་ཞག་གཉིས་ངལ་གསོ་དང་སྨན་ཁང་བསྟེན་ནས་གནམ་ཐོག་
ནས་ཡར་བསུས་བྱུང་བ་ན།
༦༽ ༢༠༠༣ ཕྱི་ཟླ་བཅུ་པ་དང་བཅུ་གཅིག་ནང་།
སྤྱི་ཟླ་ ༡༠ པའི་ཚེས་ ༢ དང་། བོད་ཚེས་ ༧ ཉིན་གྱི་དགོང་མོར་ཅཱོན་ཏ་ར་ལ་
འབྱོར་བ་དང་། ཕྱི་ཉིན་ཆུ་ཚོད་ ༡༠ པར་བཤད་གྲྭའི་མཁན་སློབ་བཞི་བརྒྱ་
སྐོར་ཡོད་པ་ཚང་མ་དེར་ཕེབས་བྱུང་བ་དང་། དགའ་གུས་དང་བཅས་ཕན་
ཚུན་མཇལ་འཕྲད་ཞུསཔ་དང་། རང་རྒྱ་གར་གྱི་རྒྱལ་ས་ལྡི་ལིར་སླེབས་པ་
ནས་སྣང་བ་ཅུང་དྭངས་པ་ལྟ་བུ་བྱུང་ཞིང་། ཐེ་ཝན་ནས་མཁྱེན་བརྩེ་རིན་
པོ་ཆེས་ཁྲུས་དང་ཚེ་སྒྲུབ། ཚེ་འགུགས་སོགས་བྱིན་རླབས་ཐུགས་སྨོན་ཡང་
ཡང་གནང་ཞིང་། ད་དུང་ལོ་ཤས་འཆི་རྐྱེན་མེད་པའི་དགོངས་བརྟག་བབས་
ཚུལ་དང་། དེ་ལུགས་ཀྱིས་ད་དུང་ཡུན་རིང་ཙམ་སྡོད་ཐུབ་པའི་འདུན་པ་
བསྐྱེད་དགོས་ཚུལ་གསུང་ནན་མཛད་པ་དང་། འདི་ཕྱོགས་ཉེ་ལྟོས་འབྲེལ་
ཡོད་ཀྱི་བླ་སྤྲུལ་རྣམ་པ་དང་། ༸གོང་ས་མཆོག་གིས་བླ་སྨན་གཏོང་གནང་
བ་དང་། གཞན་མི་ཆེ་བ་འགའ་སོགས་ཆེད་གཏད་ཀྱིས་འདིར་འོང་ནས་ང་
རང་ཡུན་རིང་ཙམ་སྡོད་ཐུབ་པའི་རེ་འདུན་སྨོན་གསོལ་གནང་བ་དང་། ལྷག་
པར་དུ་ས་སྐྱ་ཁྲི་ཆེན་རིན་པོ་ཆེའི་དགོངས་པ་ལྟར་བཤད་གྲྭའི་མཁན་སློབ་
ཚང་མ་འདིར་ཕེབས་ཏེ་སྤྱི་ཟླ་ ༡༠ པའི་ཚེས་ ༡༠ བོད་ཟླ་ ༨ པའི་ཚེས་ ༡༥

ཉིན་ཐོ་ཐོལ་བྱུང་ཟིན་བྲིས།
ཉིན སྒྲོལ་དཀར་གྱི་ཆོ་གའི་སྒོ་ནས་བརྟན་བཞུགས་རྒྱས་པ་ཕུལ་བྱུང་བ་
དང་། ཡང་སྤྱི་ཟླ་ ༡༠ པའི་ཚེས་ ༢༦ དང་། བོད་ཟླ་༩ པའི་ཚེས་ ༡ ཉིན་
རང་སློབ་ཡིན་པའི་འབྲུག་བདེ་བ་ཐང་བཤད་གྲྭའི་མཁན་པོ་སངས་རྒྱས་རྒྱ་
མཚོ་དང་སྐྱོར་སློབ་སོགས་བཅུ་སྐོར་ཕེབས་ནས་བརྟན་བཞུགས་རྒྱས་སྤྲོས་
གནང་བ་སོགས་མཛད་པ་ཚང་མར་རྟེན་འབྲེལ་ལེགས་ལམ་ཡག་པོ་བྱུང་
སོང་བ་ལྟར་དང་། ཚུར་ཞོར་ལྡི་ལི་སྨན་པའི་རྩར་བསྟན་ཏེ་རྒྱུན་སྨན་བླངས་
པ་དེ་ཡང་འཕྲོད་པོ་བྱུང་བ་སོགས་ཀྱིས་ནད་གཞི་ག་ལེར་ཡར་ཇེ་དྲག་ལྟ་
བུར་གྱུར་ཏེ་གནས་སྐབས་སྡོད་རྒྱུ་བྱུང་ཞིང་། འདི་ནས་འཛུགས་སྐྲུན་ལས་
གཉེར་རིན་རྣམ་གྱིས་རང་ལ་སྡོད་ཁང་ཞིག་ཀྱང་མགྱོགས་བཟོ་ཐོན་པ་ན་
ས་སྐྱའི་ཕུན་ཚོགས་ཕོ་བྲང་བདག་ཆེན་གྱི་དགོངས་པ་ལྟར་སྤྱི་ཟླ་ ༡༡ པའི་
ཚེས་ ༢༨ དང་། བོད་ཟླ་ ༡༡ པའི་ཚེས་ ༥ ཉིན་ཁང་གསར་བཟུང་བ་དང་ཚེ་
སྒྲུབ་བསྙེན་མཚམས་སྡོད་རྒྱུ་བྱས་པ་ལྟར་ཉེ་གནས་བཀྲ་དོན་གྱིས་གཡོག་རྒྱུ་
ཤིན་ཏུ་འབྱོན་པོ་བྱུང་བ་སོགས་ལ་བརྟེན་ནད་གཞི་ཡང་ཡར་ཇེ་དྭངས་ལྟ་བུ་
ལས་ཕྱིར་འཁྲུགས་མ་བྱུང་། དེར་བརྟེན་གཟའ་འཁོར་གསུམ་ལྷག་དམ་པོར་
སྡོད་ཐུབ་པ་བྱུང་། ཐོན་ཁའི་དགོང་མོའི་ཉིང་འཁྲུལ་དུ། ཞུན་མ་གཅིག་དབྱུག་
པས་དམས་པར་རྨིས།
༧༽ ༢༠༠༤ ཕྱི་ཟླ་དང་པོ་དང་གཉིས་པའི་ནང་།

༢༠༠༤ ལོའི་ཟླ་ ༡ ཚེས་ ༢༢ དང་། བོད་ཟླ་ ༡༢ པའི་ཚེས་ ༡ ཉིན། ཕྱིར་
ཐོན་གྱིས་འཛུགས་སྐྲུན་ཨར་ལས་སྐོར་ལྟ་གཡེངས་བྱེད་ནུས་པ་ཙམ་བྱུང་། སྤྱི་
ཚེས་ ༢༣ ཉིན། ཐེ་ཝན་འགྲོ་ཆེད་ལྡི་ལིར་ཕྱིར་འོངས། ཉིན་ཤས་སྨན་ཁང་
བསྟེན་ཏེ་ཨིན་དྷར་པུ་རི་བསྡད། ཚེས་ ༢༨ དགོང་མོ་གནམ་གྲུར་ཞུགས་
ཏེ་འོང་བར་ཚེས་ ༢༩ ཉིན་སྔ་དྲོར་ཐེ་ཝན་གནམ་ཐང་དུ་འབྱོར། ཆོས་ཀྱི་
འབྱུང་གནས་ཞེས་པའི་ཆོས་ཚོགས་སུ་བསྡད། སྦྱིན་སློབ་ཚོར་ངོ་འཕྲད་
རིམ་བཞིན་བྱས། ཆོས་ཚོགས་འདི་ཉིད་ ༢༠༠༡ ལོར་སྦྱིན་མོ་ཆོས་དབྱིངས་
ལྷ་མོས་སྦྱིན་བདག་བྱས་ཏེ་ཚུགས་པ་ན། ད་བར་ལོ་གསུམ་སོང་བ་དང་ཐེ་
ཝན་གཞུང་ནས་ཆོག་མཆན་ཡང་ཐོབ། རང་སློབ